دی زیاتوي: "هلته نارینه او ښځې ورځي، تخلیط او خلط دی، چې سبب د علایق نا مشروع ګرځي، سبب د منکراتو، بدبختیو او دشمنیو د خلکو کېږي، لکه په پارکو کې چې ښځې منع شولې نو په داسې رسټورانټو کې چې شکل د پارک ولري، باید منع شي۔"

واک ته د طالبانو له رسېدو وروسته پر ښځو او نجونو ګڼ شمېر محدودیتونه ولګول، د تفریحي ځایونو په ګډون، حمامونو، ورزشي کلپونو، له شپږم ټولګي پورته په ښوونځيو، پوهنتونونو او په دولتي او نا دولتي ادارو کې د ښځو پر کار کولو يې بندیز ولګاوه۔

که څه هم په ملي او نړیواله توګه د طالبانو له‌خوا پر ښځو لګېدلي بندیزونه تل پراخ غبرګونه را پارولي خو طالبانو لا هم د ښځو پر وړاندې له خپلې سخت‌دريځۍ نه‌دي اوښتي